Yks näide on olmevaidlused, mis ikka seltskondades ette tulevad. Võetakse ette mõni süsteem või parajasti meedias päevakorral olev teema ning kukutakse vehkima argumentidega. Väga suures osas on tegu meediast päheloputatud väidetega. Nii poolt- kui vastuargumendid. Ja läbi selle soovitakse näidata oma õigsust. B väidab A-le 21 erinevat argumenti, miks näiteks euro on Eestile hea ja A vastab talle keskmiselt 19 argumendiga. Kuulad. Muigad. Vaatad nende väidete  taha ja näed poliitikute, ärimeeste, arvamusliidrite ja muude tegelinskite kõrvu. Inimene vehib argumendiga, mis talle mujalt kätte ulatatud, samastab end selle vaatnurgaga ning tunneb, et peaks iga hinna eest nyyd vaidluse võitma.